Diari Oficial de la Generalitat Valenciana


Sumari del DOGV 3798, del 21-07-2000 (2000/6080)

ORDRE de 18 de juliol de 2000, de la Conselleria d'Agricultura, Pesca i Alimentació, per la qual es convoca una línia d'ajudes gestionada per la Direcció General de Producció Agrària per a l'exercici 2000 sobre concessió d'auxilis a mitjans de producció i noves tecnologies en cultius herbacis i en cultius llenyosos, i es modifica l'Ordre de 22 de desembre de 1998, de la Conselleria d'Agricultura, Pesca i Alimentació, per la qual es regulen les subvencions d'assegurances agràries combinades.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3798

Data del DOGV
:   21-07-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/6080


Data del document
:   18-07-2000

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * segur agrícola
    * ajuda a l'agricultura
    * suport econòmic
    * mitjà de producció agrícola
    * ajuda pública

ORDRE de 18 de juliol de 2000, de la Conselleria d'Agricultura, Pesca i Alimentació, per la qual es convoca una línia d'ajudes gestionada per la Direcció General de Producció Agrària per a l'exercici 2000 sobre concessió d'auxilis a mitjans de producció i noves tecnologies en cultius herbacis i en cultius llenyosos, i es modifica l'Ordre de 22 de desembre de 1998, de la Conselleria d'Agricultura, Pesca i Alimentació, per la qual es regulen les subvencions d'assegurances agràries combinades. [2000/S6080]
  
En l'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, s'exigeix que en les bases reguladores de la concessió de subvencions s'indique la línia o les línies de subvencions que la financen i l'import global màxim que s'hi destina. Aquests punts depenen de la llei anual de pressupostos, en aquests moments la Llei 10/1999, de 30 de desembre, de la Generalitat Valenciana, de Pressupostos per a l'exercici 2000.
  
D'una banda, es pretén continuar amb determinades actuacions de promoció de noves tecnologies donant-hi suport amb ajudes, de la mateixa manera que en exercicis anteriors.
  
D'altra banda, es pretén modificar l'Ordre de 22 de desembre de 1998, de la Conselleria d'Agricultura, Pesca i Alimentació, per la qual es regulen les subvencions d'assegurances agràries combinades, i ampliar-les a produccions d'interés per a la Comunitat Valenciana.
  
Per això, vista la proposta del director general de Producció Agrària, fent ús de les funcions que tinc atribuïdes,
  
ORDENE
  
Article primer
  
Es convoquen les ajudes establides per a l'any 2000 en la línia 401/000/00 de subvenció regulada en les disposicions que s'indiquen en aquest article i gestionades per la Direcció General de Producció Agrària en el programa 714.20, Ordenament i Millora de les Produccions Agràries.
  
Línia 401/000/00:
  
Ordre de 25 de novembre de 1978, del Ministeri d'Agricultura, Pesca i Alimentació, sobre concessió d'auxilis a mitjans de producció i noves tecnologies en cultius herbacis, i Ordre de 31 de març de 1979, sobre concessió d'auxilis a mitjans de producció i noves tècniques en cultius llenyosos (BOE núm. 286, de 30.11.1978, i núm. 99, de 25.04.1979).
  
Data límit de presentació de sol·licituds: 15 de setembre de 2000.
  
Import global màxim: 62.118.281 de pessetes (150.253,03 euros).
  
Article segon
  
La justificació de la realització de la conducta, activitat o inversió que es finançarà amb la subvenció esmentada en aquesta ordre es realitzarà mitjançant la presentació de les certificacions corresponents del tècnic que en realitza el seguiment, en el termini en què s'indique en la resolució de concessió d'ajuda, dins del present exercici pressupostari.
  
No obstant això, l'execució de les inversions i les despeses s'hauran d'iniciar en aquest exercici i ser comprovades per un tècnic de l'administració.
  
Article tercer
  
Transcorreguts tres mesos des de l'acabament del termini hàbil de presentació de sol·licituds sense que s'haja dictat resolució expressa, s'entendran desestimades.
  
Article quart
  
Es modifica l'Ordre de 22 de desembre de 1998, de la Conselleria d'Agricultura, Pesca i Alimentació, per la qual es regulen les subvencions d'assegurances agràries combinades (DOGV núm. 2.785, de 30 de desembre de 1998) en els termes següents:
  
En l'article 4, es modifica el punt 3, que queda redactat així:
  
«Els assegurats en aquelles produccions emparades pel Comité d'Agricultura Ecològica de la Comunitat Valenciana i, si escau, les inscrites en la Indicació Geogràfica Protegida Cítrics Valencians, a més de les subvencions que pertoquen entre les indicades en els punts 1 i 2 d'aquest article, tindran una subvenció addicional del 10% sobre la concedida per ENESA. Aquesta subvenció no es descomptarà en el moment de formalitzar la pòlissa de l'assegurança, sinó que se sol·licitarà a part a la Conselleria d'Agricultura, Pesca i Alimentació d'acord amb allò que es disposa en l'article 8 i amb allò que reglamentariàment s'establirà».
  
En l'article 8, es modifica el punt 2 de la manera següent:
  
En el primer apartat, on diu: «La subvenció a què fa referència el punt 3 de l'article 4, ?», ha de dir: «La subvenció a les produccions ecològiques a què fa referència el punt 3 de l'article 4, ?».
  
S'hi afegirà l'apartat següent:
  
«La subvenció a les produccions inscrites en la Indicació Geogràfica Protegida Cítrics Valencians a què es fa referència en el punt 3 de l'article 4 serà sol·licitada pels interessats a través del beneficiari de l'assegurança, i caldrà adjuntar certificació individual o col·lectiva d'inscripció en aquesta Indicació Geogràfica. El pagament s'efectuarà al beneficiari de l'assegurança, el qual farà arribar a cada beneficiari la quantitat que li corresponga en el termini màxim d'un mes des de la recepció de l'ingrés i presentarà a la Conselleria d'Agricultura, Pesca i Alimentació justificants bancaris dels pagaments efectuats».
  
Article cinqué
  
Es modifica l'Ordre de 22 de febrer de 2000, de la Conselleria d'Agricultura, Pesca i Alimentació, per la qual es convoquen determinades línies d'ajuda gestionades per la Direcció General de Producció Agrària per a l'exercici 2000, i es modifiquen aspectes d'algunes ordres pel que fa a la següent línia d'ajuda 403/000/00, els imports de la qual quedaran de la manera següent:
  
Línia 403/000/00:
  
Ordre de 22 de desembre de 1998, de la Conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries compreses en els plans anuals d'assegurances agràries combinades.(DOGV núm. 3.403, de 30 de desembre de 1998), modificada per mitjà de l'Ordre de 18 de novembre de 1999 (DOGV núm. 3.635, de 29.12.1999).
  
Import global màxim: 5.064.982.048 pessetes (83.062.622,09 euros).
  
Disposició final
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 18 de juliol de 2000
  
La consellera d'Agricultura, Pesca i Alimentació